מדליית פייר דה קוברטן

| --- | --- |
 תיאור:  פרס עבור הגינות ורוח ספורטיבית
 מדינה:  בין־לאומי 
 הגוף המעניק:  הוועד האולימפי הבין-לאומי 
 תקופת הפרס:  1964–הווה (כ־60 שנה) 
 נקרא על שם:  פייר דה קוברטן 
 www.olympic.org
 
מדליית פייר דה קוברטן מוענקת על ידי הוועד האולימפי הבין-לאומי לאישים ולספורטאים שגילו הגינות ורוח ספורטיבית יוצאת דופן או תרמו לקידום הרוח הספורטיבית. המדליה קרויה על שם פייר דה קוברטן, יוזם חידוש המשחקים האולימפיים בעת החדשה. היא מוענקת מאז 1964.
בין הזוכים:
| הספורטאי | מדינה | שנה | האירוע המזכה |
| --- | --- | --- | --- |
| לוץ לונג | גרמניה הנאצית גרמניה | 1964 | באולימפיאדת ברלין (1936) היה לונג אחד המועמדים הבולטים של גרמניה לזכייה במדליה בקפיצה לרוחק. בשלב המוקדמות שבר את השיא האולימפי, בעוד האמריקני ג'סי אוונס, שזכה קודם לכן במדליית הזהב בריצת 100 מטר, נפסל בשתי הקפיצות הראשונות שלו ונותר לו ניסיון קפיצה אחד. לוץ ניגש אליו, והמליץ לו להתחיל את הקפיצה מנקודה אחרת. אוונס קיבל את המלצתו, והעפיל לשלב הגמר. בשלב הגמר, השיגו לוץ ואוונס תוצאה זהה של 7.87 מ'. בניסיון הקפיצה האחרון שלו, קפץ אוונס למרחק של 8.06 מ', וזכה בזהב, בעוד לוץ נותר עם מדליית הכסף. חרף הפסדו, שמח לוץ בשמחתו של אוונס, וחגג איתו את ניצחונו. זאת, למגינת לבם של השלטונות הנאצים, שחזו באוונס השחור מנצח את לוץ הבלונדיני בעל המראה הארי. המדליה הוענקה ללונג 28 שנים לאחר אולימפיאדת ברלין, ו-21 שנים לאחר שנהרג במלחמת העולם השנייה. |
| אאוג'ניו מונטי | איטליה איטליה | 1964 | מונטי, גולש מזחלות, התחרה באולימפיאדת אינסברוק (1964). הוא השאיל לצמד הבריטי ברגים למזחלת, לאחר ששלהם נשברו, ובכך סייע להם לזכות במקום הראשון, בעוד הוא עצמו מסיים במקום השלישי. בהמשך סייע גם לרביעייה קנדית לתקן תקלה במזחלתם. גם הקנדים זכו במדליית זהב. על ניצחונם של הבריטים אמר כי לא היה זה משום שסייע להם, אלא משום שהיו המהירים ביותר. |
| פרנץ יונס | אוסטריה אוסטריה | 1969 |  |
| קרל היינץ קלה | אוסטריה אוסטריה | 1977 | קלה היה נשיא התאחדות הסקי האוסטרית בזמן אולימפיאדת סאפורו (1972). הוא מנע את השתתפותו של בן ארצו גולש הסקי האלפיני קארל שראנץ במשחקים, אף שהיה בעל סיכויים טובים לנצח, מאחר שהתחרה בעבר במסגרות מקצועניות, דבר שנאסר על משתתפים במשחקים האולימפיים באותה העת. |
| לורנס למייה | קנדה קנדה | 1988 | למייה היה שייט שהתחרה בדגם פין באולימפיאדת סיאול (1988). באחד השיוטים היה למייה שני לאחר המצוף החמישי מבין שבעה, כשהבחין בצמד שייטי 470 סינגפורים שנפלו למים עקב הרוחות החזקות ונפצעו. למייה נחלץ לעזרתם וסיים את השיוט במקום ה-22. פדרציית השיט הבינלאומית החליטה לחשב את הניקוד של למייה כאילו סיים את השיוט במקום השני. |
| ג'סטין הארלי מקדונלד | אוסטרליה אוסטרליה | 1994 |  |
| ריימונד גפנר | שווייץ שווייץ | 1999 | גפנר היה חבר הוועד האולימפי הבינלאומי בין 1969 ל-1990, יו"ר הוועד האולימפי השווייצרי בין 1965 ל-1985, וממקימי המוזיאון האולימפי בלוזאן. המדליה ניתנה לו כהוקרה על פעילותו לאורך השנים לקידום הרוח הספורטיבית. |
| אמיל זטופק | צ'כוסלובקיה צ'כוסלובקיה | 2000 | זטופק, מגדולי האתלטים בכל הזמנים, וכונה "הקטר הצ'כי", זכה בשלוש מדליות זהב באולימפיאדת הלסינקי (1952) - בריצת 5000 מטר, ריצת 10000 מטר וריצת מרתון. הוא היה ידוע בכך שנהג לעודד את יריביו ולתת להם עצות. המדליה הוענקה לרעייתו, דנה זטופקובה, שבועות ספורים לאחר מותו. |
| ספנסר אקלס | ארצות הברית ארצות הברית | 2002 | אקלס היה מחברי הוועדה המארגנת של אולימפיאדת סולט לייק סיטי (2002), ו"ראש העיר" של הכפר האולימפי. |
| טאנה אומאגה | ניו זילנד ניו זילנד | 2003 | אומאגה הוא שחקן רוגבי, ששימש כקפטן ה"אול בלאקס", נבחרתה הלאומית של ניו זילנד. במשחק שנערך בוויילס ביוני 2003 בין שתי הנבחרות, תיקל ג'רי קולינס את הקפטן הוולשי קולין צ'ארוויס במהלך התקפה של האול בלאקס, וצ'ארוויס נפל והתמוטט. אומאגה בחר לעצור את ההתקפה, כדי לבדוק שלצ'ארוויס שלום, אף שהדבר אינו מקובל במשחק רוגבי. |
| ונדרליי דה לימה | ברזיל ברזיל | 2004 | דה לימה התחרה בריצת המרתון באולימפיאדת אתונה (2004), והוביל בביטחה, כאשר בקילומטר ה-35 התפרץ לעברו מהקהל כומר אירי בשם קורנליוס הוראן. דה לימה איבד זמן יקר, וסיים בסופו של דבר במקום השלישי. הוועד האולימפי הברזילאי הגיש ערעור, אך זה לא התקבל. תחת זאת, הוענקה לדה לימה מדליית פייר דה קוברטן. לאחר המשחקים, הציע שחקן כדורעף החופים עמנואל רגו לתת את מדליית הזהב בה זכה לדה לימה, אך זה סירב לקבלה. |
| ילנה בלובה | בלארוס בלארוס | 2007 |  |
| שאול לדני | ישראל ישראל | 2007 | לדני הוא הלך תחרותי בעל הישגים במשך למעלה מ-4 עשורים. |
| פבל קוסטוב, פטר קופאץ, איוואן בולג'ה | קרואטיה קרואטיה | 2008 | קוסטוב וקופאץ יחד עם מאמנם בולג'ה החליטו להשאיל את סירתם לצוות מדנמרק שתורן סירתו נשבר דקות לפני מקצה המדליות. |
| רון הארווי | אוסטרליה אוסטרליה | 2009 |  |
| ריצ'רד גרניו | קנדה קנדה | 2014 | על פועלו בוועד האולימפי הבינלאומי. |
| מיכאל האונג | סינגפור סינגפור | 2014 | על פועלו במועצה הבינלאומית לבוררות בספורט שמפעילה את בית הדין לבוררות בספורט. |
| אדוארד וון פלץ-פיין | ליכטנשטיין ליכטנשטיין | 2017 | עבור שרותו הארוך למען התנועה האולימפית |
| ליו ג'ונג'י | הרפובליקה העממית של סין הרפובליקה העממית של סין | 2018 | עבור אמנות זישה |
| האן מילין | הרפובליקה העממית של סין הרפובליקה העממית של סין | 2018 | על יצירתו של בובות פואה לאולימפיאדת בייג'ינג (2008) |
| צ'יקה מידורי | יפן יפן | 2018 | זמר אופרה |